**47.§**

**Par Ogres notekūdeņu attīrīšanas ietaišu objektu norakstīšanu un izslēgšanu no uzskaites**

Iepazīstoties ar Ogres novada pašvaldības aģentūras „Ogres namsaimnieks” 13.01.2015. vēstuli Nr.1-8/7 (pašvaldībā reģistrētu ar Nr.1-10.3/22) par to, ka sakarā ar Kohēzijas fonda projekta īstenošanu un jaunu notekūdeņu attīrīšanas ietaišu izbūvi, ir nepieciešams norakstīt un izslēgt no p/a „Ogres namsaimnieks” bilances atsevišķus objektus kā funkcionāli nevajadzīgus, pamatojoties uz likuma „Par pašvaldībām” 21. panta pirmās daļas 17. punktu un Ogres novada pašvaldības domes priekšsēdētāja 2012. gada 30. augustā apstiprinātās Ogres novada pašvaldības grāmatvedības uzskaites kārtības 224. punktu,

**balsojot: PAR –** 17 balsis (E.Bartkevičs, A.Ceplītis, E.Dzelzītis, V.Gaile, E.Helmanis, R.Javoišs, S.Kirhnere, J.Laizāns, M.Legzdiņš, A.Mangulis, Dz.Mozule, V.Pūķe, M.Siliņš, L.Strelkova, D.Širovs, I.Tamane, I.Vecziediņa),

**PRET** – nav, **ATTURAS** – nav, Ogres novada dome **NOLEMJ:**

1. Norakstīt un izslēgt no p/a „Ogres namsaimnieks” bilances kā funkcionāli nevajadzīgus pamatlīdzekļus ar to atlikušajām vērtībām (uz 31.01.2015.) EUR 6964,19 kopsummā, šādā sastāvā:
	1. pirmās pakāpes nostādinātājs – atlikusī vērtība uz 31.01.2015. – 4100,80 EUR;
	2. smilšu bunkura ēka – atlikusī vērtība uz 31.01.2015. – 2863,39 EUR.
2. Kontroli par lēmuma izpildi uzdot pašvaldības izpilddirektoram.

(Sēdes vadītāja,

domes priekšsēdētāja A.Manguļa paraksts)

*Lēmums stājas spēkā ar 23.01.2015.*